Når en potentiel kunde går ind på din hjemmeside, sættes eller læses der normalt cookies, pixels eller lignende på den besøgendes pc, tablet eller mobiltelefon.
Nogle cookies mv. er nødvendige for f.eks. at huske et log-in, eller hvad den besøgende lægger i kurven mv. Andre bruges til f.eks. statistik eller til markedsføring. Når du installerer et nyt modul – f.eks. et statistikværktøj, et link til et socialt medie (et plug-in), YouTube, en chatfunktion eller et banner - på din hjemmeside, følger der normalt cookies eller lignende med.